Spilleautomat

En spilleautomat, også kalt énarmet banditt (eller fruktmaskin), er en maskin der brukeren, etter en viss pengeinnsats, får tilgang på et visst antall spill. Hvert spill avsluttes ved at det vises en kombinasjon av symboler innenfor en ramme. Kombinasjonen gir grunnlag for eventuell gevinst.
Navnet «énarmet banditt» stammer fra USA, der maskinen gjerne var utstyrt med en «arm» på høyre side som satte spillet igang, samt at spilleren gjerne gikk fra automaten uten penger.

Historie

Forløperne til dagens spilleautomater ble utviklet i USA på slutten av 1800-tallet, og var basert på kortspillet poker, ved at 5 roterende hjul, hvert med bilder av kortstokkens 52 kort ble satt i rotasjon av spilleren, etter innkast av en mynt. Maskinene kunne ikke betale ut gevinst, og gevinstutbetalingen ble derfor foretatt av etablissementet som automaten var installert hos, gjerne i form av øl eller drinker.
Den første automatiske spilleautomaten kom i 1964, og ble kalt for «Money Honey». Spilleformen ble etterhvert svært populær i USA, og ble også en viktig del av spillemarkedet i Las Vegas.

Beskrivelse

Maskinen har gjerne 3-5 «hjul» som snurrer parallelt. Hvert hjul har et visst antall symboler. Når et hjul blir satt i rotasjon, vil det stanse etter en viss tid, og et eller flere av symbolene vil bli synlig i en ramme. Ved starten av et spill vil alle hjulene bli satt i rotasjon med ulik hastighet, og derfor stanse på forskjellig tidspunkt. Kombinasjonen av symbolene som vises i rammene gir grunnlag for utbetaling av gevinst. Eieren av spilleautomaten har også mulighet for å regulere sannsynligheten for utbetaling.
Spilleautomatene har gjennomgått en stort utvikling de siste 10-15 årene, hvor den største av disse endringene er at automatene har gått over til å bli et rent elektronisk produkt som er 100% datastyrt. Når det gjelder norske spillevaner pr. i dag så er det slik at spillere i stor grad bruker utenlandske casinoer når du skal spille på spilleautomater, og dermed har man heller ikke lenger den fysiske dimensjonen med spillene. Dette endret seg riktignok da Multix-automatene til Norsk Tipping ble lansert i 2008. Spilleautomatene på online casinoer er allikevel de suverent mest populære av spillene og det finnes et meget stort utvalg av slike automater. En av årsakene som sørget for norsk spillerflukt til utenlandske nettcasinoer var at det nokså raskt etter automatforbudet ble laget nettkopier av de norske klassiske spilleautomatene som var så utrolig populære i tiden før automatforbudet. De nye spilleautomatene er topp moderne og har et stort innhold å tilby spillerne.
På moderne automater finnes som regel en mengde tilleggsfunksjoner, som bonusspill og lydsignaler, som er ment å stimulere spilleren til fortsatt innsats. De tidligere mekaniske hjulene er dessuten erstattet av fiktive hjul, der symbolenes innbyrdes plassering kan varieres elektronisk.

Spilleautomater i Norge

De første spilleautomatene som kom til Norge ble importert fra Finland i 1930-årene. Det var Røde Kors som stod for å sette ut spilleautomatene, i form av «knipsekasser». Den første spilleautomaten som kom til Norge, var altså i form av et kronespill, den gangen med en 5-øring som innsatsverdi. Alt i alt var det rundt 1800 kronespill som var utplassert i Norge, til etter krigen.
Automatiske spilleautomater var ikke tillatt i Norge inntil på 1990-tallet. Fra 1970-tallet ble imidlertid slike automater installert på norske passasjerferger som trafikkerte i internasjonalt farvann.
På 1990-tallet fikk organisasjoner med  «allmennyttige formål» lov til utplassering av slike automater etter konsesjon, og etter bestemte regler. Særlig rundt om på kjøpesentere og bensinstasjoner var slike automater installert, og inntektene fra disse automatene ble etterhvert en svært viktig inntektskilde for idrettslag og enkelte humanitære organisasjoner. Virksomheten ble bl.a. drevet etter Lov om pengespill, og under kontroll av Lotteritilsynet 
I 2005 ble det omsatt for 27 mrd. kroner på slike spilleautomater i Norge, og nettotapet for spillerne var 5,2 mrd. kroner. Dette gir en tilbakebetalingsandel på ca. 81%, eller en gjennomsnittlig odds på 0,81. 
Utover 1990-tallet økte antallet spilleavhengige og derfor ønsket stadig flere politikere å forby automatene. Fra den 1 juli 2007 ble automatene forbudt. Kun bingohaller fikk fra da av tillatelse til å ha tradisjonelle automater, men fra 15 august kunne disse ikke lenger mates med pengesedler.

Kritikk av spilleautomater

Pengespillproblemene i Norge ble store først på midten av 1990-tallet, da datastyrte spilleautomater ble mer utbredt. Etter hvert har nettspill og poker også oppnådd stor interesse.
I Norge i 2005 ble det spilt for 2,8 milliarder kroner hos Norsk Rikstoto, fire milliarder på nettet, åtte milliarder hos Norsk Tipping og 27 milliarder på pengeautomatene, som står i kiosker, butikker og bensinstasjoner.
Det hevdes at så mye som 85% av personer med spilleavhengighet hadde sin avhengighet med bakgrunn i spilleautomater. Det ble derfor reist krav om forbud mot slike spilleautomater i Norge. Før seddelforbudet 1. juli 2006 handlet bortimot 90 prosent av henvendelsene til Hjelpelinjen for spilleavhengige om automatene.
Et motargument er at spilleavhengige, og personer med «hang» til spilleavhengighet, vil finne andre og mindre kontrollerte spilleformer, blant annet på Internett.
Fra 1. juli 2006 ble det innført forbud mot bruk av sedler på spilleautomater. Forbudet førte til en drastisk nedgang i inntektene for de frivillige organisasjonene som har slike automater utplassert, og flere kalkulerte med en nedgang i inntektene på 30 - 50%. Forbudet gjelder imidlertid ikke for bingoautomater som er plassert i bingolokaler, og dette er det blitt reist kritikk av fordi Oslo arbeiderparti har store inntekter fra slike. Forbudet førte også til nedgang i antall spilleavhengige. I tidsrommet juli til september 2006 gikk henvendelsene til hjelpelinjen for spilleavhengige ned med 39 prosent.
Fra 1. juli 2007 ble 15 000 spilleautomater fjernet.

Spilleautomater på nett

Skifte fra offline-spilling til online-spilling har også ført til en endring blant hvem som blir spilleavhengig. Antallet spilleavhengige som brukte slike maskiner minst én gang i uken ble raskt redusert fra 85 prosent til mindre enn én tredjedel, som nå ble nødt til å oppsøke bingohaller for å finne dem. De som ba om hjelp etter at automatene ble fjernet var mer aktive på nettet enn tidligere pasienter. Spillegjelden er ofte også større, fordi det er færre begrensninger på de utenlandske nettkasinoene.